Il-Prim Ministru l-ġdid Taljan Matteo Renzi talab lin-negozjanti biex jiffinanzjaw ix-xogħolijiet ta’ tiswija li jeħtieġ li jsiru fil-belt ta’ Pompeii li huwa sit ta’ wirt dinji tal-Unesco. Renzi għamel din it-talba wara li xita qliel ikkaġunat għargħar u għamlet ħafna ħsara fil-ħitan u fil-bini. Is-sit fejn fis-sena 79 wara Kristu, il-vulkan qered din il-belt, ilu s-snin jinqered bil-mod. Din il-ġimgħa l-Ministru tal-Kultura Taljan qal li l-Gvern se joħroġ €2 miljuni biex “il-mutur jibda jaħdem”. Se tingħata prijorità lil xogħol li jeħtieġ li jsir biex jonqos ir-riskju t’għargħar f’żoni li mhumiex skavati.